cyanic-selkie/wikianc huggingface dataset:
Ізраіль
Крытыка палітыкі ва Іўдзеі, Самарыі і Газе
If Americans Knew незадаволеная тым, што Ізраіль атрымлівае найбольшую фінансавую дапамогу ад амерыканскага ўрада (у памеры каля 3 мільярдаў долараў штогод), нягледзячы на існаванне вялікай колькасці краін, у якіх узровень жыцця значна ніжэй, а палітычная нестабільнасць — вышэй. Тым не менш, варта адзначыць, што Ізраіль з’яўляецца важным стратэгічным і палітычным саюзнікам ЗША, знаходзіцца пад пагрозай вайны са сваімі бліжэйшымі суседзямі (у тым ліку такімі рэгіянальнымі супердзяржавамі, як Іран) і выдаткоўвае значную частку ВУП на нацыянальную абарону і бяспеку.
У той жа час, паводле дадзеных Washington ProFile, Палесцінская аўтаномія стала найбуйнейшым у свеце атрымальнікам гуманітарнай дапамогі на душу насельніцтва. У прыватнасці, у 2006 годзе сярэднестатыстычны палесцінец атрымаў ад заходніх донараў (без уліку арабскіх дзяржаў, Японіі і інш.) $ 300, у той час як сярэдні жыхар Афрыкі (на поўдзень ад Сахары) — толькі $ 44.
NGC 964
NGC 964 (іншыя абазначэнні — IC 1814, ESO 355-24, MCG -6-6-10, IRAS02290-3615, PGC 9582) — галактыка ў сузор’і Печ.
Гэты аб’ект уваходзіць у лік пералічаных у арыгінальнай рэдакцыі «Новага агульнага каталога».
Шпыркы
Шпыркы (Шпи́рки) — вёска ў Барскім раёне Вінніцкай вобласці Украіны.
Ялтушкіў
Ялтушкіў (Ялтушкі́в) — вёска ў Барскім раёне Вінніцкай вобласці Украіны.
Прыморскі ўніверсітэт
Прыморскі ўніверсітэт (Univerza na Primorskem) — славенская дзяржаўная вышэйшая навучальная ўстанова са статусам універсітэта і з сядзібай у горадзе Копер.
Гісторыя
Першыя спробы заснаваць славенскі ўніверсітэт у Прымор’і былі ў пачатку XX стагоддзя, а першыя канкрэтныя крокі да стварэння новага славенскага ўніверсітэта былі зроблены пасля таго, як краіна стала незалежнай. Так, у 1992 годзе была падрыхтавана экспертная работа па развіцці вышэйшай адукацыі ў Прымор’і, а праз год быў падпісаны ліст аб намерах, які прадугледжваў стварэнне Цэнтра ўніверсітэцкіх навук. У 1995 годзе быў заснаваны Славенскі навукова-даследчы цэнтр з мэтай назапашвання інтэлектуальнага патэнцыялу будучага ўніверсітэта, а ў 1996 годзе быў створаны Коперскі ўніверсітэцкі цэнтр, які спрыяў развіццю вышэйшай адукацыі ў рэгіёне і падрыхтаваў прававую асновай для заснавання ўніверсітэта. Праз два гады ліст аб намерах падпісалі таксама прадстаўнікі рэгіянальнага сектара эканомікі і рэгіянальных гандлёва-прамысловых палат. Нарэшце, 29 студзеня 2003 года парламент Славеніі прыняў Хартыю Прыморскага ўніверсітэта. Праз два месяцы, 17 сакавіка 2003 года, Прыморскі ўніверсітэт быў унесены ў рэестр юрыдычных асоб. Новаствораны ўніверсітэт першапачаткова складаўся з трох факультэтаў, двух каледжаў і двух навукова-даследчых інстытутаў.
Шчолкава
Шчолкава — горад раённага падпарадкавання ў Маскоўскай вобласці Расіі. Адміністрацыйны цэнтр Шчолкаўскага раёна. Найбуйнейшы населены пункт муніцыпальнага ўтварэння «Гарадское паселішча Шчолкава».
Насельніцтва — 108.056 чалавек (2010). Плошча горада — 28,10 км².
IC 609
IC 609 — галактыка тыпу SBbc (кампактная выцягнутая галактыка) у сузор'і Секстант.
Гэты аб'ект уваходзіць у лік пералічаных у арыгінальнай рэдакцыі індэкснага каталога.
Венскі камерны аркестр
Венскі камерны аркестр (Wiener Kammerorchester) — аўстрыйскі камерны аркестр, які базіруецца ў Вене. Заснаваны ў 1946 г. Асноўная пляцоўка аркестра — Венскі Канцэртхаўс.
У перыяд кіраўніцтва Філіпа Антрэмона ў аркестры склалася традыцыя выканання канцэртаў XVIII стагоддзя з салістам у ролі дырыжора. Пасля адстаўкі Антрэмона ў 1991 г. ён працягвае такім чынам выступаць з аркестрам, атрымаўшы званне ганаровага дырыжора аркестра; акрамя таго, такім жа чынам з Венскім камерным аркестрам выступалі Іегудзі Менухін, Хайнц Холігер і іншыя.
Грабаўка (прыпыначны пункт)
Гра́баўка (, Грабовка)  — прыпыначны пункт Гомельскага аддзялення Беларускай чыгункі ў Гомельскім раёне Гомельскай вобласці. Размешчаны за 1,9 км на захад ад вёскі Грабаўка; на лініі Ліскі — Краўцоўка, паміж прыпыначным пунктам Журавінка і прыпыначным пунктам Радуга.
Аляксандр Раманавіч Бобрык
Аляксандр Раманавіч Бобрык (, в. Готкавічы, Маладзечанскі раён) — Герой Сацыялістычнай Працы (1971).
З 1957 шафёр, з 1963 брыгадзір паляводчай брыгады, з 1978 намеснік начальніка вытворчага ўчастка № 1 калгаса «Светлы шлях» Маладзечанскага раёна. Званне Героя прысвоена за поспехі ў развіцці сельскагаспадарчай вытворчасці.
NGC 1518
NGC 1518 – галактыка каталога NGC, знаходзіцца ў Сузор’і Эрыдана. Бачная зорная велічыня: 11,7. Бачны размер: 2,9' × 1,4'. Прамое ўзыходжанне: 4 гадз. 6 мін. 49 сек. Схіленне: -21° 10' 46".
Стэфан Андрэевіч Збаражскі
Стэфан Андрэевіч Збаражскі (каля 1518 — ) — дзяржаўны дзеяч ВКЛ, ваявода троцкі (1566—1585), кашталян троцкі (1564—1566), ваявода віцебскі (1555—1564).
Біяграфічныя звесткі
Паходзіў з княжацкага роду Збаражскіх. Сын Андрэя Сямёнавіча Збаражскага. Каралеўскі дваранін, ваявода віцебскі ў 1555—1564, троцкі кашталян ў 1564—1566 і ваявода з 1566; дзяржаўца жосленскі з 1574, самілішскі, рудніцкі, дарсунішскі.
Пакроўскі Ф. у кнізе «Археологическая карта Виленской губернии» (Вильна, 1893) прыводзіць наступныя звесткі: ''«м. Кобыльники… В церковном архиве хранится подлинная фундушевая запись 1551 г., данная кн. Збаражским» .''
У 1555—1556 С. Збаражскі ўзначальваў вялікае пасольства ў Маскву.
«Дзённік літоўскіх паслоў»
У творы, які мае ўмоўную назву «Дзённік літоўскіх паслоў», перададзены падзеі дыпламатычнай місіі. Разгортванне падзей пачынаецца з моманту прыезду пасольства ВКЛ на землі Маскоўскага княства, паведамленнем пра час — 7 студзеня 1556, і пералікам кіраўнікоў пасольскай місіі з указаннем іх пасадаў. Апавяданне вядзецца ў асноўным ад імя «нас», г.зн., кіраўнікоў пасольства, за выключэннем аднаго выпадку, дзе аўтар гаворыць ад сваёй асобы: «Таго ж дня, у аўторак, прыставы былі на абедзе ў мяне, старэйшага пасла, князя Стафана Андрэевіча Збаражскага, ваяводы віцебскага. I там усе паслы разам абедалі і віталі прыставаў паводле нашага звычаю, што яны ад нас з удзячнасцю прымалі. Добра падпіўшы, яны падзякавалі нам і паехалі».
Дамінанта апавядальнасці — часава-храналагічныя прывязкі, што выяўляецца ў паведамленнях пра дні тыдня і чыслы падзеяў. Прасторавыя параметры ў мастацкай тканцы твора выяўляюцца праз фіксаванне геаграфічных і тапанімічных каардынатаў. У «Дзённіку літоўскіх паслоў» фігуруюць звыш дзесяці персанажаў, прычым усе яны — гістарычныя асобы: маскоўскі князь Іван IV Грозны, баяры Якаў Салтыкоў-Марозаў, Міхайла Марозаў, Іван Варанцоў, Фёдар Сукін, пісар Іван Віскаваты. Аўтар аддае перавагу функцыянальнаму прынцыпу абмалёўкі персанажаў: называюцца іх учынкі, дзеянні, пасады. Зрэдку сустракаюцца мастацкія дэталі, партрэты, апісанні вопраткі, фізіягнамічныя асаблівасці (характарыстыкі голасу, вачэй, твару, жэстаў і інш.).
Сярод галоўных сюжэтна-кампазіцыйных кампанентаў «Дзённіка літоўскіх паслоў» — сцэны аўдыенцый у Крамлі. Яны ўключаюць наступныя топікі — прыезд прыставаў да вялікіх паслоў і запрашэнне ў Крэмль, праезд брамы (сцэна ля слупоў), сустрэча ў сенцах перад палацам князя з пералікам баяраў, якія выйшлі насустрач, рытуальнае прадстаўленне вялікаму князю паслоў, ветлівае запрашэнне ад манарха заняць адпаведнае месца на лаве насупраць ад яго, нарэшце, прапа-нова баярына-дыпламата Івана Віскаватага ад імя манарха перайсці ў палату для вядзення перамоў. Спецыфічная, бадай, толькі сцэна першай аўдыенцыі, якая ўключае цалаванне пасламі рукі вялікага князя, дыялог з ім пра яго здароўе, дазвол князя чыніць пасольства, паднашэнне падарункаў, ласкавае запрашэнне з боку князя сталавацца ў яго, вячэра ў гонар паслоў.
У «Дзённіку літоўскіх паслоў» некалькі сцэн перамоў паміж пасламі ВКЛ і маскоўскімі баярамі. Аўтар фіксуе ўдзельнікаў дыскусій з абодвух бакоў, перадае асноўныя прамовы, змест пытанняў, якія абмяркоўваліся. Галоўны прадмет перамоў — падпісанне артыкулаў перамір'я паміж дзвюма краінамі. У якасці прадмета абмеркавання ў творы выступаюць і другасныя з'явы, што былі звязаныя з бяспекай і побытам вялікіх паслоў у Маскве.
Каларытна пададзеныя ў творы сцэны пажару ў Маскве, збіццё возчыкаў памежнікамі пры ўездзе ў Крэмль, падпісанне перамір'я паміж Маскоўскай дзяржавай і Вялікім Княствам Літоўскім.
«Дзённік літоўскіх паслоў» — адзін з першых твораў старажытнабеларускай літаратуры, дзе шырока выкарыстоўваюцца дыялогі і маналогі як кампаненты мастацкага твора. Усяго ў «Дзённіку літоўскіх паслоў» 10 прамоў паслоў, 5 маналогаў вялікага князя маскоўскага, 12 прамоў прыставаў, 8 маналогаў маскоўскіх баяраў, з якіх 6 — безасабовыя і 2 — персаніфікаваныя. Найбольш значная з персаніфікаваных баярскіх прамоў — гэта прамова Якава Салтыкова-Марозава ў час першай аўдыенцыі паслоў у вялікага князя. Паводле зместавага аб'ёму частка з іх — гэта сціслыя адказы або запытанні, аднасказавыя паводле формы, іншыя — разгорнутыя полісемантычныя тэкставыя адзінкі. Спецыфіка дыялогаў і маналогаў у тым, што яны відавочна скарочаныя: аўтар падае толькі галоўнае, сутнасць. У выніку аповед не заўсёды поўны, часам як бы разарваны. Перадаюцца дэталі, адметнасці паводзін і манеры ўдзельнікаў дыялога. Дыялогі, відавочна, узнаўляліся аўтарам паводле ўспамінаў з выкарыстаннем пратакольных запісаў. Мова іншаземцаў — маскоўскіх дваранаў — падаецца ў перакладзе на беларускую.
Літаратуразнаўчы аналіз «Дзённіка літоўскіх паслоў» сведчыць пра пісьменніцкія здольнасці С. Збаражскага, валоданне ім літаратурнай мовай.
Рышард Шуркоўскі
Рышард Шуркоўскі (Ryszard Szurkowski,  —, Радам) — польскі веласіпедыст. Чэмпіён свету з 1973 года, двухразовы сярэбраны прызёр Алімпійскіх гульняў і чатырохразовы пераможца Гонкі міру (1970, 1971, 1973 і 1975), трохразовы чэмпіён свету-аматарам і 12-разовым чэмпіёнам Польшчы.
Біяграфія
Пасля заканчэння кар’еры ў 1984—1988 гадах быў трэнерам зборнай Польшчы.
Рышард Шуркоўскі таксама быў заснавальнікам першай польскай прафесійнай веласіпеднай групы (1988), а таксама прэзідэнтам польскага Саюзу веласпорту ў 2010-11 гадах.
У чэрвені 2018 года сур’ёзна пацярпеў у аварыі падчас гонкі ветэранаў у Кёльне, спартовец перанёс некалькі аперацый.
Узнагароды
Прэзідэнт Польшчы Анджэй Дуда пасмяротна ўзнагародзіў Рышарда Шуркоўскага Вялікім Крыжам Ордэна адраджэння Польшчы за выдатны ўклад у развіццё і папулярызацыю веласпорту ў Польшчы, а таксама за прасоўванне і папулярызацыю фізічнай культуры і алімпійскай ідэі.
Ціжышкі
Ці́жышкі (, Тижишки) — вёска ў Смаргонскім раёне Гродзенскай вобласці. Уваходзіць у склад Сольскага сельсавета.
Да 11 лютага 1972 года вёска ўваходзіла ў склад Стрыпунскага сельсавета, да 15 мая 1978 года — у склад Бялкоўшчынскага сельсавета , да 25 чэрвеня 2008 года — у склад Кушлянскага сельсавета.
NGC 965
NGC 965 (іншыя абазначэнні — ESO 545-32, MCG -3-7-31, PGC 9666) — спіральная галактыка (Sc) у сузор’і Кіт.
Allium tripedale
Allium tripedale — від травяністых раслін сямейства, распаўсюджаны ў Заходняй Азіі.
Распаўсюджанне
Распаўсюджаны ў Заходняй Азіі — Турцыя, паўночна-заходні Іран, Ірак, Паўночны Каўказ, Закаўказзе.
1-ы завулак Кальцова (Мінск)
Завулак пачынаецца ад скрыжавання вуліц Мірашнічэнкі і Гамарніка, перасякае 4-ы завулак Кальцова, вуліцу Кальцова і ўпіраецца ў вуліцу Шырокую. На цотным боку завулка знаходзяцца шматпавярховыя жылыя будынкі і 30-я паліклініка, а на няцотным боку размяшчаюцца аднапавярховыя прыватныя дамы.
IC 610
IC 610 — галактыка тыпу Sbc (кампактная выцягнутая спіральна галактыка) у сузор'і Леў.
Гэты аб'ект уваходзіць у лік пералічаных у арыгінальнай рэдакцыі індэкснага каталога.
Грабянёва (прыпыначны пункт)
Грабянё́ва (, Гребнево, нарматыўная назва — )  — прыпыначны пункт Мінскага аддзялення Беларускай чыгункі ў Аршанскім раёне Віцебскай вобласці. Размешчаны за 0,9 км на паўночны захад ад вёскі Грабянёва; на лініі Орша-Цэнтральная — Лепель, паміж прыпыначным пунктам Крынічына і станцыяй Смальяны.
Нова-Горыцкі ўніверсітэт
Гісторыя
Універсітэт вырас са Школы навук аб навакольным асяроддзі, заснаванай у 1995 годзе муніцыпалітэтам Новай Горыцы і Інстытутам Ёжэфа Стэфана. Пазней у якасці заснавальнікаў далучыліся яшчэ дзве ўстановы: Даследчы цэнтр Славенскай акадэміі навук і мастацтваў і муніцыпалітэт Айдаўшчына. У сакавіку 2006 года былы Нова-Горыцкі політэхнічны інстытут быў перайменаваны ў Нова-Горыцкі ўніверсітэт. Сёння ва ўніверсітэце 7 школ і 10 навукова-даследчых інстытутаў.
Бэрэзіўка (Гайсынскі раён)
Бэрэзіўка (Березі́вка) — вёска ў Гайсынскім раёне Вінніцкай вобласці Украіны.
Армія вызвалення Косава
Войска вызвалення Косава, УЧК (Ushtria Çlirimtare e Kosovës, UÇK) — албанская паравайсковая сепаратысцкая арганізацыя, якая змагалася за незалежнасць Косава ад Сербіі. Пасля завяршэння Косаўскай вайны была распушчана ў 1999. Частка яе дзеячаў узначалілі мясцовую адміністрацыю ў рамках Дэмакратычнай партыі Косава, а некаторыя члены далучыліся да ВВПМБ.
Асноўнае ўзбраенне падчас баявых дзеянняў: АК-47 і гранатамёты РПГ-7.
Косаўскі ахоўны корпус (КАК) — легалізаваўся пасля ўводу сіл НАТА у Косава ў 1999 г. ВВК.
Мантэнарс
Мантэнарс (Montenars) — камуна ў Італіі, размяшчаецца ў рэгіёне Фрыўлі-Венецыя-Джулія, падпарадкоўваецца адміністрацыйнаму цэнтру Удзінэ.
Насельніцтва складае 572 чалавек (2008 г.), шчыльнасць насельніцтва складае 27 чал./км². Займае плошчу 21 км². Паштовы індэкс — 33010. Тэлефонны код — 0432.
Заступнікам населенага пункта лічыцца святы San Pietro.
Дэмаграфія
Дынаміка насельніцтва:
Венскі сімфанічны аркестр
Венскі сімфанічны аркестр (Wiener Symphoniker) — аўстрыйскі сімфанічны аркестр.
Венскі сімфанічны аркестр быў заснаваны аўстрыйскім дырыжорам Фердынандам Лёвэ ў 1900 годзе як аркестр Венскага канцэртнага таварыства. З 1913 года аркестр базіруецца ў канцэртным комплексе «Венскі Канцэртхаўс». У 1933 годзе ён атрымаў сваю цяперашнюю назву.
Саланевічы
Салане́вічы (, Солоневичи) — вёска ў Полацкім раёне Віцебскай вобласці. Уваходзіць у склад Бабыніцкага сельсавета.
Гісторыя
У 1866 годзе працаваў вінакурны завод.
NGC 1531
NGC 1531 – галактыка каталога NGC, знаходзіцца ў Сузор’і Эрыдана. Бачная зорная велічыня: 11,7. Бачны размер: 1,2' × 0,9'. Прамое ўзыходжанне: 4 гадз. 11 мін. 59,1 сек. Схіленне: -32° 51' 03".
Золінген
Золінген (Solingen) — горад у Германіі. Яго часам называюць лязовым горадам, бо ў ім захоўваюцца традыцыі апрацоўкі лязовай сталі. Найбольш вядомыя вытворцы небяспечных брытваў: Dovo, Robert Klaas, HWBoker. У горадзе размешчаны самы буйны адноўлены замак Германіі — Бург.
Белая вада (значэнні)
Назву Белая вада маюць:
Баланіўка
Баланіўка (Балані́вка) — вёска ў Гайсынскім раёне Вінніцкай вобласці Украіны.
Юсефсан
Юсефсан — прозвішча.
Нова-Месцкі ўніверсітэт
Нова-Месцкі ўніверсітэт (Univerza v Novem mestu) — славенская прыватная вышэйшая навучальная ўстанова са статусам універсітэта і з сядзібай у горадзе Нова-Места.
Махамед Канатэ
Махамед Канатэ (Mohamed Konaté; нар. ) — івуарыйскі і буркінійскі футбаліст, нападнік расійскага клуба «Ахмат» з Грознага і нацыянальнай зборнай Буркіна-Фасо.
Клубная кар’ера
Пачынаў кар’еру на радзіме ў клубе «Дэнгеле», у 2016 годзе трэніраваўся разам з малдаўскім «Саксанам», прымаючы ўдзел у таварыскіх матчах. У жніўні 2016 года быў заяўлены за расійскі «Урал». Аднак, у восеньскай частцы сезона правеў толькі 4 матчы ў Прэм’ер-лізе і адзін у Кубку Расіі, дзе адзначыўся голам. У лютым 2017 года пакінуў «Урал». Пазней далучыўся да латвійскага «Бабітэ», за які згуляў у адзіным матчы і забіў гол, а ўлетку 2017 года каманда была выключана з чэмпіянату Латвіі. У ліпені 2017 года разам з суайчыннікам Седрыкам Гагуа перайшоў у «Кайрат», стаў выступаць за моладзевую каманду «Кайрат-Акадэмія» ў Першай лізе.
У лістападзе 2017 года прыбыў на прагляд у беларускі клуб «Гомель», і пасля некалькіх збораў у лютым 2018 года падпісаў кантракт. У складзе гомельскай каманды стаў трывалым іграком асновы, у 12 матчах забіў 2 галы. У чэрвені 2018 года перайшоў у армянскі клуб «Пюнік».
У ліпені 2019 года далучыўся да дэбютанта расійскай Прэм’ер-лігі «Тамбова», аднак правёў за яго толькі два матчы і ўжо ў верасні таго ж года перайшоў у «Хімкі». У маі 2021 года па заканчэнні кантракта з «Хімкамі» падпісаў пагадненне з грозненскім «Ахматам».
Міжнародная кар’ера
Махамед быў народжаны ў Конга, але дзякуючы буркінійскаму паходжанню атрымаў магчымасць выступаць за нацыянальную зборную Буркіна-Фасо. Дэбютаваў у буркінійскай зборнай 9 кастрычніка 2020 года ў таварыскім матчы супраць Дэмакратычнай Рэспублікі Конга (3:0).
NGC 966
NGC 966 (іншыя абазначэнні — ESO 545-30, MCG -3-7-29, PGC 9626) — галактыка ў сузор’і Кіт.
Гэты аб’ект уваходзіць у лік пералічаных у арыгінальнай рэдакцыі «Новага агульнага каталога».
Алень (Магілёўскі раён)
Але́нь (, Олень) — вёска ў Магілёўскім раёне Магілёўскай вобласці. Уваходзіць у склад Семукацкага сельсавета. Размешчана за 37 км на паўднёвы захад ад Магілёва, за 6 км ад чыгуначнай станцыі Семукачы на лініі Магілёў—Асіповічы. Рэльеф раўнінны, на захад мяжуе з лесам, на паўднёвы захад праходзяць меліярацыйныя каналы, злучаныя з р. Арлянка (прыток р. Друць). Транспартныя сувязі па мясцовай дарозе праз в. Заброддзе і далей па шашы Магілёў — Бабруйск.
Вялікае Княства Літоўскае
Вядома ў Вялікім Княстве Літоўскім з 1560 года як сяло, шляхецкая ўласнасць. У 1565 годзе ў складзе маёнтка Шклоў Аршанскага павета Віцебскага ваяводства. У 1745 годзе ў Быхаўскім графстве, 25 двароў, уласнасць памешчыка. У 1758 годзе меўся млын.
Пад уладай Расійскай імперыі
У выніку першага падзелу Рэчы Паспалітай у 1772 годзе апынулася ў складзе Расійскай імперыі. У 1777 годзе сяло Алені ў Старабыхаўскім павеце.
У 1897 годзе ў Глухаўскай воласці Быхаўскага павета Магілёўскай губерні, дзейнічала царкоўна-прыходская школа. Непадалёку былі ферма, вадзяны млын і сукнавальня.
Найноўшы час
У 1905 годзе адкрыта казённая вінная крама. Летам 1907 года сяльчане захапілі памешчыцкую зямлю. Адбылася сутычка з паліцыяй, у выніку якой 1 сяльчанін быў забіты, 5 паранены, 23 арыштаваны. З сакавіка да кастрычніка 1918 года акупіравана германскімі войскамі.
25 сакавіка 1918 года згодна з Трэцяй Устаўной граматай вёска абвяшчалася часткай Беларускай Народнай Рэспублікі. 1 студзеня 1919 года згодна з пастановай I з’езда КП(б) Беларусі ўвайшла ў склад Беларускай ССР, аднак 16 студзеня Масква адабрала яе разам з іншымі этнічна беларускімі тэрыторыямі ў склад РСФСР. У сакавіку 1924 года вёску вярнулі БССР. З 17 ліпеня 1924 года ў Магілёўскім раёне Магілёўскай акругі (да 26 ліпеня 1930), з 20 лютага 1938 года ў Магілёўскай вобласці.
У 1933 годзе арганізаваны калгас «Асветнік». Былы чырвонаармеец С. В. Воранаў стаў першым яго старшынёй.
У Вялікую Айчынную вайну з ліпеня 1941 года да 27 чэрвеня 1944 года акупіравана нямецка-фашысцкімі захопнікамі. Гітлераўцы 14 жніўня 1942 года расстралялі 38 вяскоўцаў, разрабавалі іх маёмасць, а хаты спалілі. Ахвяры фашызму пахаваны ў магіле, што за 600 м на захад ад вёскі. У вёсцы і паблізу яе базіраваліся савецкія партызаны. У гонар партызан 255-га атрада на будынку школы ў 1977 годзе ўстаноўлена мемарыяльная дошка. У 1990 годзе ў складзе саўгаса «Колас» (цэнтр — в. Семукачы). У 2007 годзе працаваў магазін.
Планіроўка
Планіровачна складаецца з працяглай крывалінейнай вуліцы, арыентаванай з паўднёвага захаду на паўночны ўсход, ад якой на паўднёвы ўсход адыходзяць 2 завулкі. Забудавана двухбакова, шчыльна традыцыйнымі драўлянымі дамамі сядзібнага тыпу. На паўночна-заходняй ускраіне — сад.
Бэрызкы-Бэршадскі
Бэрызкы-Бэршадскі (Берізки-Бершадські) — вёска ў Гайсынскім раёне Вінніцкай вобласці Украіны.
Клімаўск
Клімаўск — горад (з 1940 года) абласнога падпарадкавання ў Маскоўскай вобласці, за 53 км на поўдзень ад Масквы (ад нулявога кіламетра) і за 8 км на поўдзень ад Падольска. Чыгуначная станцыя Грыўна на кірунку Масква—Курск. Насельніцтва — 56,1 тыс. чал. (2010).
Плошча тэрыторыі Клімаўска складае 1727 га.
Сесілія Нордлунд
Cilihili (сапр. імя: Сесілія Нордлунд; поўнае імя: Метэ Мары Сесілія Нордлунд Mette Marie Cecilia Nordlund, нар. 1973, Эстэрсунд, Емтланд, Швецыя) — шведскі кампазітар, аўтар песень, спявачка і гітарыст з горада Мальмё. Музыка ў гуртах Souls (з імі Сесілія давала гастролі ў ЗША ў сярэдзіне 1990-х), Monkeystrikes і Sunshine Rabbits. У пачатку 2009 года выйшаў сольны альбом «Not listening», запісаны з 2007 па 2008 год у «Aerosol Grey Machine Studios» у Сконэ, Швецыя, у супрацоўніцтве з прадзюсарам Крыстаферам Лундквістам. У запісе альбома прымалі ўдзел шведскія музыканты Лота Венглен і Фрэдрык Мір.
Летам 2009 года Сесілія ў якасці Рэжысёра зняла кліп на першы сінгл з новага альбома Хелены Юсефсан.
11 сакавіка 2011 года ў Стакгольме, Гётэбаргу, Мальмё і іншых буйных гарадах Швецыі адбыўся прэм’ерны паказ дакументальнага фільма «Jag är min egen Dolly Parton» пра вядомых спявачак з горада Мальмё, сярод іх была і Сесілія Нордлунд. Акрамя яе ў стужцы прастаўляюць Хелену Юсефсан, Ніну Персан з гурта The Cardigans і іншых шведскіх спявачак. Рэжысёрам фільма выступіла Джэсіка Нетэлблат (Jessica Nettelbladts).
IC 611
Гэты аб'ект уваходзіць у лік пералічаных у арыгінальнай рэдакцыі індэкснага каталога.
NGC 1533
NGC 1533 – галактыка каталога NGC, знаходзіцца ў Сузор’і Залатой Рыбы. Бачная зорная велічыня: 10,7. Бачны размер: 2,8' × 2,3'. Прамое ўзыходжанне: 4 гадз. 9 мін. 51,9 сек. Схіленне: -56° 07' 04".
Саўчонкі (Полацкі раён)
Саўчо́нкі (, Савчёнки) — вёска ў Полацкім раёне Віцебскай вобласці. Уваходзіць у склад Бабыніцкага сельсавета.
Цусімская бітва
Цусімская марская бітва (па-японску: 対馬海戦, цусіма-кайсэн або, часцей, 日本海海戦, ніханкай-кайсэн — марская бітва ў Японскім моры) — марская бітва 27 мая года — 28 мая года ў раёне вострава Цусіма (Цусімскі праліў), у якой расійская 2-я эскадра флоту Ціхага акіяна пад камандаваннем віцэ-адмірала Зіновія Пятровіча Ражэственскага пацярпела разгромнае паражэнне ад Імператарскага флоту Японіі пад камандаваннем адмірала Хэйхаціра Тога. Апошняя, вырашальная марская бітва Руска-японскай вайны 1904—1905 гг., падчас якой руская эскадра была цалкам разгромлена. Большая частка караблёў была патоплена ці затоплена экіпажамі сваіх караблёў, частка капітулявала, некаторыя інтэрнаваліся ў нейтральных портах і толькі чатыром атрымалася дайсці да рускіх портаў. Бітве папярэднічаў знясільваючы, бяспрыкладны ў гісторыі паравых флотаў 18 000-мільны (33 000-кіламетровы) пераход вялікай, рознатыповай па карабельным складзе, рускай эскадры з Балтыйскага мора на Далёкі Усход. Да пачатку бітвы японскія караблі мелі перавагу: у магутнасці артылерыйскага агню (910 ствалоў супраць 228); хуткастрэльнасці гармат (360 выстралаў у хвіліну супраць 134, а таксама большае фугаснае дзеянне снарадаў); у хуткасці (16-18 вузлоў супраць 12-13); у браніраванні (у сярэднім 60 % супраць 40).
Гэта бітва — найвялікшая сусветная падзея, выключная па сваіх грандыёзных маштабах, драматычнай насычанасці і вынікам. У гісторыі марскіх войнаў яна параўнальна: з Саламінскай бітвай (480 год да нашай эры); бітвай пры Лепанта (1571 год), бітвай ля мыса Трафальгар.
Цусімская бітва — найбуйнейшая ў эпосе дадрэдноўтнага браняноснага флоту, з'явілася ключавой падзеяй, якая прадвызначала зыход руска-японскай вайны на карысць Японіі. Падзеі і акалічнасці, звязаныя з баявым ужываннем у гэтай бітве караблёў розных класаў, паслужылі наступнаму якаснаму развіццю ваенна-марской тэхнікі ва ўсіх вядучых марскіх дзяржавах.
Бырліўка (Гайсынскі раён)
Бырліўка (Би́рлівка) — вёска ў Гайсынскім раёне Вінніцкай вобласці Украіны.
Шчопаны
Шчо́паны (, Щёпаны) — вёска ў Смаргонскім раёне Гродзенскай вобласці. Уваходзіць у склад Сольскага сельсавета.
Да 15 мая 1978 года вёска ўваходзіла ў склад Сольскага сельсавета, да 25 чэрвеня 2008 года — у склад Кушлянскага сельсавета.
Грыбачы (станцыя)
Грыбачы́ (, Грибачи)  — станцыя Віцебскага аддзялення Беларускай чыгункі ў Гарадоцкім раёне Віцебскай вобласці. Размешчана ў вёсцы Грыбачы, за 2,3 км на паўночны ўсход ад вёскі Курыленкі; на лініі Езярышча — Віцебск, паміж станцыяй Езярышча і прыпыначным пунктам Мехавое.
Мартэльяна
Мартэльяна (Mortegliano) — камуна ў Італіі, размяшчаецца ў рэгіёне Фрыўлі-Венецыя-Джулія, падпарадкоўваецца адміністрацыйнаму цэнтру Удзінэ.
Заступнікам населенага пункта лічыцца святы.
Дэмаграфія
Дынаміка насельніцтва:
Асяроддзе працоўнага стала Trinity
Асяроддзе працоўнага стала Trinity або Асяроддзе Trinity (англ.: Trinity Desktop Environment, TDE) — гэта поўнае праграмнае асяроддзе працоўнага стала, распрацаванае для Linux і Unix-падобных аперацыйных сістэм, прызначанае для карыстальнікаў камп’ютараў, якія аддаюць перавагу традыцыйнай мадэлі працоўнага стала. Дадзенае асяроддзе з'яўляецца бясплатным/свабодным праграмным забеспячэннем. Нарадзіўшыся як адгалінаванне KDE 3.5 яшчэ ў 2010 годзе, ён быў першапачаткова створаны Цімаці Пірсанам (Timothy Pearson), які каардынаваў рэміксы Kubuntu з удзелам KDE 3.5 пасля таго, як Kubuntu перайшла на KDE Plasma 4.
Цяпер TDE з'яўляецца цалкам незалежным праектам са сваімі адметнасцямі і камандай распрацоўшчыкаў. Асяроддзе даступна для розных дыстрыбутываў Linux, BSD і DilOS. Зараз яе ўзначальвае Славек Банко (Slávek Banko).
Выпускі TDE накіраваны на забеспячэнне стабільнага працоўнага стала з высокімі магчымасцямі наладжвання, пастаяннымі выпраўленнямі памылак, дадатковымі функцыямі і сумяшчальнасцю з апошнім абсталяваннем. Trinity пакуецца для Debian, Ubuntu, Devuan, Raspbian, Fedora, RedHat, Mageia, OpenSUSE, Slackware і розных іншых дыстрыбутываў і архітэктур. Яно таксама выкарыстоўваецца ў якасці прадвызначанага асяроддзя працоўнага стала прынамсі ў двух дыстрыбутывах Linux: Q4OS і Exe GNU/Linux. Пачынаючы з версіі 3.5.12 (другога афіцыйнага выпуску), ён выкарыстоўвае ўласны форк Qt3, вядомы як TQt3, каб зрабіць TQt даступным для ўсталявання разам з наступнымі версіямі Qt.
Выпускі
Раннія выпускі Trinity выкарыстоўвалі схему кіравання версіямі, заснаваную на схеме K Desktop Environment 3.5, ад якой яна была адгалінаваная. У выпуску R14.0 прынята новая схема кіравання версіямі, каб прадухіліць параўнанне з KDE толькі на аснове нумара версіі, а таксама была рэалізавана новая візуальная тэма. Гэта новая візуальная тэма была заснавана на фоне «KDE Lineart», уключаным у пакет шпалер для KDE 3.4 і які з’яўляўся фонам працоўнага стала, і была названа «Trinity Lineart». Пад новым імем перайшлі з KDE таксама экран-застаўка, «экраны інфармацыі аб праграмах» (для некаторых праграм, такіх як Konqueror і Trinity Control Center), а таксама банеры (для некаторых іншых праграм, такіх як KPersonalizer і Kate). Тэмы вокнаў, віджэтаў і значкоў засталіся некранутымі, за выключэннем замены ўсіх лагатыпаў KDE на лагатыпы Trinity.
Таксама, Trinity захавала візуальную тэму KDE 3.5, але замяніла брэндынг «KDE 3.5» на брэндынг «TDE» з новым шрыфтам, адмовіўшыся ад шрыфту «Kabel Book», які выкарыстоўваўся KDE. У той жа час, у K-Menu бакавы значок быў з брэндынгам «Trinity» замест «TDE». Версіі Kubuntu, з іншага боку, выкарыстоўвалі ўключаны фон «Crystal Fire» у якасці прадвызначанага фону працоўнага стала, разам з «бакавым значком» K-Menu, большымі пунктамі меню і макетам меню з Kubuntu 8.04.
NGC 967
NGC 967 (іншыя абазначэнні — ESO 545-31, MCG -3-7-30, NPM1G -17.0096, PGC 9654) — галактыка ў сузор’і Кіт.
Аксіялогія
Пытанні аксіялогіі пачалі асэнсоўвацца яшчэ ў антычным свеце (Сакрат, Платон, Арыстоцель і інш.) і распрацоўваліся на працягу ўсёй гісторыі сусветнай філасофскай думкі (П. Абеляр, В. Віндэльбад, Г. Рыкерт, М. Шэлер, М. Вебер і інш.). Прадмет аксіялогіі — гістарычна абумоўленыя этычныя, эстэтычныя і іншыя каштоўнасці ў іх узаемасувязі і ў адносінах да сацыякультурнай сферы і структуры асобы. Базавай для аксіялогіі з'яўляецца праблема абгрунтавання магчымасці існавання каштоўнасцей у структуры быцця і іх сувязі з прадметнай рэальнасцю.
У культуралагічнай навуцы аксіялагічная праблематыка займае істотнае месца ў сувязі з шырока распаўсюджанай трактоўкай культуры як сукупнасці ўсіх каштоўнасцей, створаных чалавецтвам, а таксама з актуальнасцю, практычнай важнасцю праблемы ідэалаў (як абагульненых уяўленняў аб дасканаласці ў розных сферах жыццядзейнасці грамадства). Аксіялагічны аналіз лічыцца важнай састаўной часткай пры вывучэнні працэсаў інкультурацыі, звязаных з засваеннем чалавекам сістэмы культурных норм і каштоўнасцей.
Распрацоўкай разнастайных пытанняў, звязаных з аксіялогіяй, займаюцца пераважна прадстаўнікі структурна-функцыянальнага падыходу. Перыяды грамадскіх, духоўна-культурных крызісаў павышаюць увагу да асэнсавання ролі і месца каштоўнасцей у жыцці грамадства. У сярэдзіне XX ст. ўзнікла ідэя прыярытэтнасці агульначалавечых каштоўнасцей (свабода і правы чалавека, захаванне міру, пераадоленне экалагічнай і тэхнагеннай катастроф, новых пагроз чалавецтву і інш.).
Аксіялогія ўключае і вывучэнне каштоўнасных аспектаў іншых філасофскіх, а таксама асобных навуковых дысцыплін, а ў больш шырокім сэнсе — усяго спектру сацыяльнай, мастацкай і рэлігійнай практыкі, чалавечай цывілізацыі і культуры ў цэлым.
Тур’е
Ту́р’е (, Турье) — вёска ў Чэрыкаўскім раёне Магілёўскай вобласці Беларусі. Уваходзіць у склад Сормаўскага сельсавета.
Геаграфія
Вёска знаходзіцца ў напрамку на поўнач ад горада Чэрыкаў, каля ракі Вудага, за 3 км ад аўтамабільнай дарогі.
Сікуня
Сіку́ня, Сікуна , Сікун  — рака ў Беларусі, у Смаргонскім раёне Гродзенскай вобласці, правы прыток ракі Ашмянка (басейн Віліі).
Даўжыня ракі 12 км. Плошча вадазбору 75 км². Сярэдні нахіл воднай паверхні 4,9 м/км. Выток ракі знаходзіцца ў напрамку на поўдзень ад аграгарадка Кушляны. Упадае ў Ашмянку каля аграгарадка Солы. Рэчышча каналізаванае ў верхнім цячэнні. Вадазбор на поўначы Ашмянскага ўзвышша. Асноўны прыток — Студзянец (правы). На рацэ і ў яе басейне маюцца сажалкі (вадасховішчы).
Вэлыка Кырыіўка
Вэлыка Кырыіўка (Вели́ка Кирі́ївка) — вёска ў Гайсынскім раёне Вінніцкай вобласці Украіны.
Аўгсбург
Аўгсбург (ням. Augsburg) — універсітэцкі горад на паўднёвым захадзе Баварыі, лічыцца найбольш старажытным горадам Германіі пасля Трыра. Аўгсбург не ўваходзіць у склад якога-небудзь раёна, а з’яўляецца сталіцай Швабіі. Аўгсбург з насельніцтвам 264 тысяч жыхароў — трэці па велічыні горад у Баварыі пасля Мюнхена і Нюрнберга.
Лобня
Лобня — горад абласнога падпарадкавання ў Маскоўскай вобласці Расіі, размешчаны за 15 км на поўнач ад Масквы (лічачы ад МКАД) або за 25 км (ад Савёлаўскага вакзала). Чыгуначная станцыя на лініі Масква — Савёлава. Першапачаткова — прыстанцыйны пасёлак, з 1961 — горад.
Насельніцтва 71,0 тыс. жыхароў (2010).
Патраскі заліў
Патраскі заліў  (Πατραϊκός Κόλπος) — глыбокі заліў Іанічнага мора. Размешчаны паміж паўночна-заходнім узбярэжжам грэчаскага паўвострава Пелапанес і паўднёвым берагам нома Этолія і Акарнанія мацерыковай Грэцыі. На ўсходзе злучаны вузкім пралівам з Карынфскім залівам недалёка ад моста Рыа-Антырыа. Даўжыня заліва 40-50 кіламетраў, шырыня — ад 10 да 20 кіламетраў, плошча акваторыі — каля 350 км². На паўднёва-ўсходнім беразе заліва размешчаны буйны горад і порт Патры, на паўночным беразе заліва — горад і порт Місалонгі. Круглы год свабодны ад лёду. У заліве развіта суднаходства.
У 1571 годзе ў заліве адбылася адна з найбуйнейшых марскіх бітваў у гісторыі — Бітва пры Лепанта. У 1772 годзе падчас Першай Архіпелагскай экспедыцыі рускага флоту ў заліве адбылася бітва паміж рускай і турэцкай эскадрамі, якая завяршылася перамогай рускіх маракоў.
IC 612
IC 612 — галактыка тыпу S (спіральная галактыка) у сузор'і Леў.
Гэты аб'ект уваходзіць у лік пералічаных у арыгінальнай рэдакцыі індэкснага каталога.
Allium triquetrum
Allium triquetrum — від травяністых раслін сямейства. Відавы эпітэт паходзіць ад triquetrum — «тры куты».
Апісанне
Шматгадовая цыбульная расліна, сцябло голае, трохкутнае 10-45 см вышынёй і мае моцны пах часнаку. Клубні таўшчынёй прыкладна 1,5 см. ёсць 1-3 лісткі амаль гэтакія ж доўгія, як сцябло і шырынёй да 17 мм. Парасонік з 3-15 кветкамі вісячых званочкаў, якія маюць зялёныя жылкі і даўжынёй ад 10 да 18 міліметраў. Перыяд цвіцення доўжыцца з снежня па май.
Распаўсюджанне
Паўночная Афрыка: Алжыр; Марока; Туніс. Паўднёвая Еўропа: Італія; Францыя; Іспанія. Натуралізаваны ў некаторых іншых краінах, культывуецца. Насяляе лугі, рэдкалессі хвоі, коркавага дуба, берагі ручаёў, набярэжныя і дарогі; 0-850 метраў н.у.м.
Війціўка
Війціўка (Війті́вка) — вёска ў Гайсынскім раёне Вінніцкай вобласці Украіны.
Смолеўшчына
Смо́леўшчына (, Смолевщина) — вёска ў Полацкім раёне Віцебскай вобласці. Уваходзіць у склад Бабыніцкага сельсавета.
Алена Іванаўна Гінько
Алена Іванаўна Гінько (нар., Тузбіца, Пастаўскі раён, Віцебская вобласць) — беларуская паэтэса.
Біяграфія
Скончыла філалагічны факультэт БДУ. Аўтар зборнікў паэзіі «Самотная птушка» (1999), «Пяшчота пры журбе» (2003), «Я думала душой» (2015). Жыве і працуе ў Віцебску настаўніцай беларускай мовы і літаратуры. Сябра Саюза беларускіх пісьменнікаў з 2001 года.
Міжгір’я
Назву Міжгір’я маюць:
Грынкі (прыпыначны пункт)
Грынкі́ (, Гриньки, нарматыўная назва — )  — прыпыначны пункт Баранавіцкага аддзялення Беларускай чыгункі ў Слонімскім раёне Гродзенскай вобласці. Размешчаны за 2,5 км на захад ад вёскі Грынкі; на лініі Лакаматыўнае дэпо — Ваўкавыск-Цэнтральны, паміж прыпыначным пунктам Касцяні і станцыяй Азярніца.
Ябравічы
Я́бравічы (, Ябровичи) — вёска ў Смаргонскім раёне Гродзенскай вобласці. Уваходзіць у склад Сольскага сельсавета.
Да 11 лютага 1972 года вёска ўваходзіла ў склад Стрыпунскага сельсавета, да 15 мая 1978 года — у склад Бялкоўшчынскага сельсавета , да 25 чэрвеня 2008 года — у склад Кушлянскага сельсавета.
NGC 975
NGC 975 (іншыя абазначэнні — UGC 2030, MCG 1-7-9, ZWG 414.17, PGC 9735) — галактыка ў сузор’і Кіт.
Гэты аб’ект уваходзіць у лік пералічаных у арыгінальнай рэдакцыі «Новага агульнага каталога».
Хелена Юсефсан
Хелена Марыяна Юсефсан (Helena Marianne Josefsson; нар. 23 сакавіка 1978, Кальмар, Швецыя) — шведская спявачка, музыкант, аўтар песень, кампазітар, вакалістка ў гуртах Sandy Mouche, Mono Mind і Son of a Plumber, бэк-вакалістка, грамадскі дзеяч. Колькасць праглядаў яе песень на сэрвісе YouTube перавышае 60 млн. Выконвае песні на шведскай, англійскай і французскай мовах. Да 2007 года жыла ў горадзе Лунд, з 2007 па 2012 год у Мальмё. У верасні 2012 года разам з сям’ёй пераехала ў невялікі гарадок Б’ерэд у правінцыі Сконэ, за 20 км на поўнач ад Мальмё. Замужам, мае двух сыноў.
Біяграфія
Хелена Юсефсан нарадзілася ў сям’і Пэра-Улафа Юсефсана (нар. у 1939 годзе ў Вірсэруме, лен Кальмар) і Маргарэты Даніелсан (нар. 12 лютага 1952 года ў Ландскруне), якая мае шведскія і бельгійскія карані. Хелена пачала праяўляць цікавасць да музыкі і танцаў, калі ёй споўнілася ўсяго 3 гады. У 1985 годзе, калі Хелене было 7 гадоў яе бацькі развяліся. Пасля гэтага яна з маці нейкі час жыла ў Ландскруне, там у бабулі па матчынай лініі была крама музычных запісаў. Гэта збольшага паўплывала на выбар будучай кар’еры спявачкі. Дзед па маці быў мастаком і граў на скрыпцы. Бацька Хелены быў родам з невялікай вёскі на ўсходнім узбярэжжы Швецыі і вельмі любіў прыроду, і ў такім жа духу выхаваў сваю дачку. Так, у шматлікіх песнях спявачкі, такіх як, напрыклад, «Spiderweb suit» яна спявае аб сваёй сувязі з прыродай і любові да яе.
Ва ўзросце 7-мі гадоў Хелена ўжо спявала ў хоры, куды яе адвяла маці. Спявачка распавядала, як у гэтым узросце часта разам з дзвюма сёстрамі слухала оперу Сяргея Пракоф’ева «Пеця і воўк» у выкананні «жудаснага, але выдатнага» Эрнста-Хуга Ерэгорда. Неўзабаве пасля разводу бацькоў яе маці зноў выйшла замуж. Праз 3 гады новая сям’я пераехала ў вёску пад назвай Б’ёрнстуруп на паўднёвым-ўсходзе ад Лунда ў лене Сконэ. Адна з нешматлікіх рэчаў, якая цешыла там Хелену была магчымасць спяваць ва ўвесь голас, вяртаючыся кожны дзень дадому з школы ад аўтобуснага прыпынку на ровары праз лес.
Пачатак кар’еры
Калі ёй было 20 гадоў, яна наведвала Skurups folkhögskola (так званая «народная вышэйшая школа» ў горадзе Скуруп) па класу джаза, аднак кінула навучанне, бо хацела сама пісаць песні ў стылі поп. У той час на яе ўплывала творчасць Ніны Сімон і Монікі Цэтэрлунд.
У 1999 годзе Юсефсан пачала супрацоўнічаць са шведскім музыкам і кампазітарам Данам Борнемаркам, які атрымаў вядомасць дзякуючы запісу песень для дзяцей. Разам з ім яна запісала песню «Tigern tiger», якая выйшла на яго альбоме «Jorden Runt». Восенню 2001 года Хелена і яе бойфрэнд Марцінік разам з сябрамі адпачывалі на Крыце, дзе нарадзілася ідэя стварыць новы гурт. Калектыў назвалі «Sandy Mouche», таму што ўсе прысутныя мелі па вяснушцы на твары і ў момант абмеркавання ляпілі кулічы з пяску на пляжы. Прадзюсарам новага гурта стаў сябар артыстаў, шведскі музыка, прадзюсер і аранжыроўшчык Крыстафер Лундквіст.
Праца з Пэрам Гесле і Roxette
Менавіта Лундквіст і прапанаваў Хелене у 2003 годзе прыняць удзел у запісу чарговага сольнага альбома Пэра Гесле «Mazarin», дзе яна спявала на бэк-вакале, у тым ліку і ў час летніх гастроляў «Mazarin sommarturne 2003». 26 ліпеня таго ж года Хелена і Марцінік афіцыйна ўступілі ў законны шлюб.
Супрацоўніцтва з Гесле і Лундквістам працягнулася — у пачатку 2004 года Хелена працавала над альбомам Gyllene Tider «Finn 5 Fel!». У верасні выйшаў альбом Sandy Mouche «White Lucky Dragon». Амаль увесь 2005 год прайшоў у працы над пласцінкай Sandy Mouche «…and poems for the unborn», якая выйшла ў студзені 2006, пасля чаго Хелена прыняла ўдзел у запісу яшчэ аднаго сольніка Гесле «Son of a Plumber». У некаторых песнях выконвала бэк-вакальныя партыі, у некаторых — галоўны вакал.
У першы дзень 2006 года выйшаў другі сінгл у супрацоўніцтве з Данам Борнемаркам, песня «Let Truth Reveal the Beast», загалоўная кампазіцыя са зборніка «Giant For Another Hour». Гэты альбом быў запісаны пры ўдзеле шматлікіх артыстаў, якія былі натхнёныя працай брытанскай прагрэсіўнага рок-гурта Gentle Giant.
У 2007 разам з Пэрам Гесле запісала яго сольны альбом «En Händig Man» (Рукасты чалавек) і накіравалася ў гастрольны тур «En händig man på turné 2007» па Швецыі. У супрацоўніцтве з гітарыстам Майклам Ёкінанам (Mikael Gökinan) запісала некалькі песень для яго альбома. Праект атрымаў назву «Ludde, Hella & Göken» па імёнах удзельнікаў (Людэ Венстром — кантрабас, бэк-вакал; Мікаэль Гёкінан — акустычная гітара і бэк-вакал; Хелена Юсефсан — вакал).
У 2008 годзе Араш, шведскі спявак іранскага паходжання, выпусціў сінгл «Pure Love» з альбома «Donya» (2008). У песні дуэтам з Арашем спявае Хелена Юсефсэн. На сваім сайце Хелена распавяла, што даўно запісала дэмаверсію песні, але не ведала, ці будзе яна калі-небудзь запісаная і выдадзена. Рэліз стаў для яе сюрпрызам, пра яго яна ўпершыню даведалася, паглядзеўшы ролік на сайце YouTube.
8 лістапада 2008 года ў Хелены і Марцініка Юсефсэн нарадзіўся сын, якога назвалі Чарлз-Дзідрык. Першае імя дзіцяці далі ў гонар дзядулі Хелены, якому на момант нараджэння праўнука было 92 гады. Другое імя спадабалася маладому бацьку. Такім чынам, муж і жонка вырашылі пайсці на кампраміс.
У снежні 2008 года выйшаў альбом Гесле «Party Crasher», у працы над якім Хелена таксама прымала актыўны ўдзел. Вясной і летам 2009 года яна разам з усім гуртом адправілася ў еўрапейскі тур у падтрымку дыска. На Каляды 2009 года яна прыняла ўдзел у канцэрце, прысвечаным памяці памерлага ў той год Майкла Джэксана. Канцэрт прайшоў у шведскім горадзе Мальмё.
У пачатку 2011 года пачаліся рэпетыцыі ў студыях Стакгольма перад сусветным турнэ Roxette, у якім Хелена спявала на бэк-вакале. Турнэ пачалося ў Расіі і працягнулася на пяці кантынентах па ўсім свеце да канца лета 2011 года. У сакавіку 2011 года Хелена не змагла спяваць на двух канцэртах у Кіеве і Мінске. У гэты час яна адправілася ў Стакгольм, дзе прыняла ўдзел у прэм’ерным паказе дакументальнага фільма «Jag är min egen Dolly Parton». Прэм’ера стужкі адбылася 11 сакавіка ў Стакгольме, Гётэбаргу, Мальме і іншых буйных гарадах Швецыі. Фільм прысвечаны кар’еры пяці вядомых спявачак з Мальмё, у ліку якіх сама Хелена, Ніна Персан з гурта The Cardigans, Сесілія Нордлунд, Лотта Венглен, а таксама музычнага прадзюсара Гурдун Хаўксдотыр (Gudrun Hauksdottir). Рэжысёрам фільма выступіла Джэсіка Нетэлбладт (Jessica Nettelbladts).
У студзені 2011 года выйшаў другі сольны альбом спявачкі «Kyss mej».
Акрамя таго, Хелена таксама прыняла ўдзел у здымках музычнай забаўляльнай тэлеперадачы «Så ska det låta». Запіс праграмы транслявалася 1 красавіка 2011 года на тэлеканале SVT1. Перадача з’яўляецца вельмі папулярнай у Швецыі — штотыдзень яе аўдыторыя складае каля 2 млн чалавек (прыкладна 20 % ад усяго насельніцтва краіны).
У пачатку 2012 года спявачка пакінула працу з калектывам Roxette на карысць запісу альбома свайго шведскага гурта Sandy Mouche. Ужо ў першы тыдзень студзеня было абвешчана, што Хелена запісвае новую баладу для альбома, які павінен выйсці пазней у гэтым жа годзе. 9 студзеня 2012 года ў Швецыі адбылася прэм’ера фільма «Hamilton: I Nationens Intresse», для якога Хелена разам з Робертам Петэрсанам (салістам шведскага альт-рок-гурта «Takida») запісала загалоўную тэму, кампазіцыю пад назвай «My Own Worst Enemy». Аўтар песні — Менс Трыстан Солман. На песню быў таксама зняты відэакліп. У красавіку гэтага ж года Юсефсан запісала трэцюю песню дуэтам з Данам Борнемаркам, «Hösten», з яго чарговага альбома дзіцячых песень «Minitrams 1».
З 2014 года
Хелена скончыла навучанне па спецыяльнасці «Оптаметрыст» і атрымала дыплом Капенгагенскага універсітэта зімой 2014 года. Яна працуе па спецыяльнасці на палову стаўкі ў адной з оптык горада Б’ерэд, дзе пражывае у цяперашні час з мужам і дзецьмі.
16 кастрычніка 2015 года адбылася прэм’ера новага альбома «Happiness». Гэты альбом быў запісаны сумесна з джазавым гуртом Kontur. На сумесным канцэрце ў клубе «Mejeriet» (Лунд, Швецыя) у кастрычніку 2014 года была запісаная песня «Det vi saknar nu», інтэрпрэтацыя песні «What the world needs now is love» амерыканскага кампазітара Берта Бакарака (відэа). Спявачка і Kontur таксама наведалі шведскія гарады Норчэпінг, Істад, Мальмё і Ландскруна з асобнымі паўнавартаснымі канцэртамі ў падтрымку новай пласцінкі.
26 верасня 2016 года ў студыі «Aerosol Grey Machine» пачаўся запіс чацвёртага сольнага англамоўнага альбома спявачкі. Па сцвярджэнні Юсефсан ў яе афіцыйным Фэйсбуку, у запісу прымалі ўдзел запрошаныя музыкі з Каліфорніі (бас-гітарыстка Мір’ям Спэер і ўдарніца Элізабэт Годфелаў) і з шведскага лена Сконэ (клавішнік Оскар Юхансан і Крыстафер Лундквіст). Пасля выхаду сольнага альбома Пэра Гесле «En vacker natt» 28 красавіка 2017 года, у запісу якога Юсефсан таксама прымала ўдзел, запіс яе сольнага альбома працягнуўся ў Швецыі. Спявачка распавяла ў сваім афіцыйным інстаграме, аб тым, што да 20 мая 2017 ўжо запісаныя 9 песень з 11. Таксама стала вядома, што ў запісу прымаюць удзел шведскі музыкант Ёакім Ліндберг, піяністка Каралін Леандэр, клавішнік Оскар Юхансан (Oscar Johansson) і англійскі джазавы музыкант і кампазітар Джон Венкая (John Venkiah). Запіс сольнага альбома працягнуўся восенню 2017 пасля заканчэння гастрольнага тура Гесле «Ev vacker kväll». Летам 2017 года выйшаў другі сінгл праекта Mono Mind, у якім Юсефсан прымае ўдзел з Пэрам Гесле і Крыстаферам Лундквістам. Спявачка таксама прыняла ўдзел у летнім скандынаўскім гастрольным туры Пэра Гесле «En vacker kväll», прымеркаваным да выхаду яго восьмага сольнага альбома. Па заканчэнні тура спявачка працягнула працу над сваім трэцім сольным альбомам у студыі «AGM» у супрацоўніцтве з Крыстаферам Лундквістам. У верасні 2017 года ў Валаруме прайшла фота-сесія. У канцы 2017 года была выпушчаная чацвёртая песня, якую Юсефсан праспявала дуэтам з Данам Борнемаркам — «Udda fågel» з яго альбома «TYP».
У красавіку 2018 года Юсефсан сумесна з Крыстаферам Лундквістам далі два канцэрты ў шведскіх гарадах Мальмё і Крыстыянстад. У выступленнях прынялі ўдзел спецыяльныя госці — музыканты гурту Roxette клавішнік Кларэнс Эверман і басіст Магнус Бер’есан, а таксама гурты Sandy Mouche, Brainpool (у якой грае сам Лундквіст і ўдарнік Енс Ёнсан), амерыканская ўдарніца Элізабэт Годфелаў (прымала ўдзел у запісу апошніх альбомаў Хелены Юсефсан і Пэра Гесле) і шмат іншых.
Летам 2018 года Юсефсан выступіла ў якасці спецыяльнага госця на канцэрце гурта Sven-Ingvars ў амфітэатры «Дальхала» у шведскім горадзе Рэтвік. Акрамя яе ў выступленні прынялі ўдзел Сабіна Думба, Томас Андэрсан Вій і іншыя. 15 жніўня спявачка апублікавала спасылку на сэрвіс SoundCloud з запісам першага сінгла «Michael» з будучага альбома «Beauty, Love, Anything». Песня выпушчаная ў двух версіях: арыгінал і рэмікс Voz Vibrante і прысвечаная Майклу Джэксану, прыхільніцай якога з’яўляецца Юсефсан і творчасць якога паўплывала на яе творчасць.
14 сакавіка 2019 года ў шведскім горадзе Мальмё прайшоў канцэрт, прысвечаны прэм’еры чацвёртага сольнага альбома спявачкі «Beauty, Love, Anything». Сам альбом быў афіцыйна выпушчаны на наступны дзень. У канцы ліпеня таго ж года Юсефсан дала канцэрт у галерэі Томаса Вальнэра ў горадзе Сімрысхамн на паўднёвым усходзе Швецыі.
Грамадская дзейнасць
У 2015 годзе Юсефсан ўдзельнічала ў дабрачынным канцэрце «We Act» у Мальмё, усе зборы ад якога накіроўваліся вымушаным перасяленцам і ўцекачам. Акрамя яе ў канцэрце прымалі удзел гурты The Cardigans, Brainpool і іншыя шведскія музыкі. У 2016 годзе спявачка не змагла прыняць удзел у канцэрце, але выставіла на інтэрнэт-аўкцыён Tradera.se свой аўтапартрэт, напісаны алеем. Атрыманыя сродкі яна планавала перадаць фонду дапамогі бежанцам з Курдыстана. Хелена таксама рэгулярна здае кроў для патрэб Чырвонага крыжа. У сваім афіцыйным фэйсбуку спявачка распавяла, што яе група крыві B(+).
У 2017 годзе шведская грамадская арганізацыя Doc Lounge арганізавала дабрачынны тур па шасці жаночым турмах Швецыі. У туры прыняла ўдзел шведскі рэжысёр Джэсіка Нетэлбладт і валанцёры. У рамках акцыі было арганізавана наведванне шасці пенітэнцыярных устаноў: па дзве ў чэрвені, кастрычніку і лістападзе 2017 года. Падчас тура праходзіў паказ сацыяльнага дакументальнага фільма рэжысёркі Нетэлбладт «MonaLisa Story» (2015), саўндтрэк да якога стала песня «Hurt», напісаная Хеленай Юсефсан для гурта Sandy Mouche ; гэтую ж песню Хелена выконвала перад зняволенымі ў 4 турмах пры іх наведванні восенню 2017 года.
Сінглы
1. З альбома «Dynamo»
2. З альбома «Kyss mej»
3. З альбома «Happiness» (супольна з гуртом Kontur)
4. З альбома «Beauty, Love, Anything»
Па-за альбомны сінгл «Greensleeves» (9 жніўня 2019)
Супрацоўніцтва
Акрамя супрацоўніцтва з Пэрам Гесле, лідарам шведскіх гуртоў Roxette і Gyllene Tider, якое прынесла Хелене сусветную вядомасць, яна супрацоўнічала з іншымі музыкамі:
Сушына (вёска)
Су́шына (, Сушино) — вёска ў Полацкім раёне Віцебскай вобласці. Уваходзіць у склад Бабыніцкага сельсавета.
IC 613
IC 613 — галактыка тыпу E (эліптычная галактыка) у сузор'і Леў.
Гэты аб'ект уваходзіць у лік пералічаных у арыгінальнай рэдакцыі індэкснага каталога.
Маруцца
Маруцца (Moruzzo) — камуна ў Італіі, размяшчаецца ў рэгіёне Фрыўлі-Венецыя-Джулія, падпарадкоўваецца адміністрацыйнаму цэнтру Удзінэ.